paragraph_text: SS Great Britain bio je prvi prekooceanski brod sa željeznim trupom i propelerom koji je bio u stanju preploviti ocean. Porinut je godine 1843. kada je bio najveće plovilo na svijetu. Ispočetka je mogao prevesti 120 putnika prve klase (26 njih u jednokrevetnim kabinama) te 132 putnika druge klase i 130 članova posade. Kada mu je nadograđena još jedna paluba, broj putnika se popeo na 730.